́тренняя стіхи́ра, гла́съ ѕ҃: є́же во а́дъ соше́ствіи, и є́же изъ̑ ме́ртвыхъ воскрс̑ніи, скорбя́ще, я́коже досто́яше, ѡ разлуче́ніи твое́мъ хрс̑тѐ уч҃нцы̀, на дѣ́ланіе ѡбрати́шася, и па́ки кораблѝ и мрє́жи, и ло́ва нигдѣ́же: но ты̀ сп҃се яви́вся я́кѡ влд̑ка всѣ́хъ, ѡдесну́ю мрє́жи повелѣва́еши воврещѝ, и бы́сть сло́во дѣ́ло вско́рѣ, и мно́жество ры́бъ мно́гое, и ве́черя стра́нная гото́ва на землѝ, єя́же причасти́вшымся тогда̀ твои̂мъ уч҃нкѡ́мъ, и на́съ ны́нѣ мы́сленнѣ сподо́би наслади́тися, чл҃вѣколю́бче гдс̑и Єѯапостіла́рій а҃і: бж҃е́ственнѣмъ воста́ніи, три́жды петра̀, лю́биши ли мя̀, вопроша́яй гдс̑ь, свои́хъ ѻве́цъ предлага́етъ пастыренача́льника, и́же ви́дя, єго́же любля́ше іи҃съ, во слѣ́дъ гряду́ща, вопроша́шевлд̑ку: се́й же что̀;а́ще хощу̀, речѐ пребыва́ти сему̀, до́ндеже и па́ки пріиду̀, что̀ къ тебѣ̀ дру́же пе́тре; ҃оро́диченъ: Ѽ стра́шное та́инство!ѽ пресла́вное чу́до!сме́ртію сме́рть всеконе́чнѣ погубле́на бы́сть